ભાજપે આ મામલે પત્રકાર વિનોદ વર્મા પર નિશાન સાધ્યું છે. ભાજપના ધારાસભ્ય શિવરતન યાદવે કહ્યું કે, વિનોદ વર્મા પત્રકાર છે કે કોંગ્રેસના એજન્ટ છે? અમે આ મામલાની નિંદા કરીએ છીએ. આ આખો મામલો બ્લેકમેઇલિંગનો છે. આ મામલે ભાજપે મુખ્યમંત્રીને તપાસને આદેશ આપવાની ભલામણ કરી છે. સીડી બિલકુલ નકલી છે, તેની પ્રમાણિકતાની તપાસ થવી જોઇએ. આ પહેલાં વિનોદ વર્માએ પોતાની ધરપકડ અંગે પ્રતિક્રિયા આપતાં કહ્યું હતું કે, મારી પાસે પેન ડ્રાઇવમાં છત્તીસગઢના મંત્રીનો આપત્તિજનક વીડિયો હતો, આ કારણે છત્તીસગઢની સરકાર મારાથી ખુશ નથી અને મને ફસાવવામાં આવી રહ્યો છે. આ બહુ મોટો મામલો છે, જે દબાવવા માટે મારી ધરપકડ કરવામાં આવી છે.